สวัสดีค่ะ ดิฉันอยากจะเลิกปั๊มนม เพราะมีสต๊อกไว้เพียงพอแล้ว ตอนนี้ลดรอบปั๊มช่วงกลางวันเหลือ 1 ครั้ง แต่กลางคืนยังให้ลูกเข้าเต้าอยู่ ไม่อยากหยุดทันทีกลัวว่าเต้านมจะอักเสบและกลัวจะเจ็บจนทนไม่ไหว อยากทราบว่าถ้ากินยาคุมแบบฮอร์โมนรวมจะช่วยให้น้ำนมลดลงแล้วหายไปเองไหมคะ หรือมีวิธีอื่นในการเลิกให้นมแบบไม่ทรมานไหมคะ ขอบค่ะ
สวัสดีค่ะ จริงๆแล้วหากค่อยๆหยุดการให้นม หรือหยุดการปั๊มนมนั้น การสร้างน้ำนมจะน้อยลงไปเองตามกลไกธรรมชาติ เพราะการโดนบีบที่เต้านมจะทำให้ร่างกายหลั่งฮอร์โมนที่ไปกระตุ้นการสร้างน้ำนมอีกทีหนึ่งซึ่งหากคลอดบุตรมาหลายเดือนแล้ว ส่วนใหญ่การไม่ได้ปั๊มน้ำนมบ่อยๆ ก็ไม่น่าจะทำให้เกิดเต้านมอักเสบได้อีก เพราะฮอร์โมนที่กระตุ้นการสร้างน้ำนมก็น่าจะค่อยๆลดลงไปได้เองส่วนยาคุมกำเนิดแบบฮอร์โมนรวมนั้น จริงๆแล้วก็สามารถช่วยหยุดการสร้างน้ำนมได้เช่นกัน และถ้าต้องการจะคุมกำเนิดอยู่แล้วก็สามารถใช้ได้ค่ะ